Ma yella amussu-agi yessaweḍ ad yelḥu di temnaḍt n Leqbayel, ihi ilaq ad neḥṣu ayagi ur d-yussi ara kan aka, acku imeɣnasen n umussu amaziɣ, fuṛsen tagnit i wakken ad reglen tifla-nni ɣef wacu yeɣfel udabu azzayri. Seg tama nniḍen, isulas-nni yellan beṛṛa n tmurt sɛan tamentilt tameqrant, acku tinigt taqbaylit tesɛa azal, mebla ma nettu atuqqet n umbedal akked uṛwaḥ d tuɣalin n yemdanen gar Lezzayer d Fṛansa. Seg tama nniḍen, tizlit taqbaylit tella d nettat d tawil yeggerzen i wakken ad surfen i wugur n tsudut (obstacle institutionnel).